钦定古今图书集成/理学汇编/学行典/第023卷 > 皇极经世心易发微四 > 《推人生死》
## 钦定古今图书集成/理学汇编/学行典/第023卷 > 皇极经世心易发微四 > 《推人生死》

“人之生死要先知，先下人年月日时，次加大山流年
数，天干地支纳音推，七数同皆并一位，每岁虚加一
十七。一万二千一十二，此数虚加在内推。先除天数
五十五，四十五除是尽期。除之不满三因起，十二除
之见绝期。此数若要知生死，但从关隔数内推。男忌
二八女三七，遇著灾迍命已危。零数岁干无去处，鬼”
根临命亦人危。

《皇极》剩一数生生，天地清宁万物亨。男为利益增田
产，女得灾迍孕妇忻。

男得此数。出入通达。所为称心。频增产业。光显门庭。女得此数。防失脱不宁。或面生疮疾。有孕者为吉。

《皇极》剩二祸方萌，举动那堪作美名。一事才宁生一
事，堤防缧绁祸相侵。

男得此数，灾祸重重，非官灾口舌，即病患疮疾。女人得此，亦有咳嗽痨喘之证，有孕者尢忌。

《皇极》剩三数最奇，声名远播喜临之。男子超腾财利
显，女人灾出又还移。

男得此数，纵居凶危，反化为吉，喜庆重重，为官者超迁，为士者显达，为商者获财遂意。女子得之，吉化为凶，主有风邪痨喘之证，腰背疼痛之灾，或可或否。

《皇极》剩四不为奇，祸福相兼各有时。春冬作事成欢
喜，秋夏谋为灾绊羁。

男得此数，春冬利益，求谋即遂，喜庆重重，夏秋防官非口舌，晦气耗财，女人亦主灾殃。

《皇极》剩五为鬼数，阴阳不可一同推，官荣职显加权
耀，黎庶逢之不当奇。

男得此数为官者，大则升迁进禄，小则加权得宠，庶人防官讼损财，女人患病损胎。

《皇极》剩数怕逢六，动为蹇滞伤肢足，堤防亲戚有乖
离，小人暗算分财禄。

男得此数防官灾口舌，或有手足分离，亦有盗贼暗中谋算，女子病患相缠，殊欠精神。

《皇极除零》嫌遇七，女人逢之不为吉，丈夫得此喜事
连，出入亨通无所逆。

男子得此，宜求谋进望，亦有弄璋之喜，女人疾病。

“相缠。” 或“血光” 疮疾之恙。

《皇极》剩八要堤防，盗贼官灾并血光。女人有孕生佳
子，未嫁须婚绿鬓郎。

男得此数，有口舌官非，破财晦气，不免女人大利，生子进喜也。

“《皇极》逢九名为独，老忌伤残少忌哭。”惟有僧道最为
佳，得此必蒙天赐福。

男子得此。不问官民老少，皆主不吉。僧道得此为佳。女人主浮肿，或伤夫损子。

《皇极》遇十最乖离，少见峥嵘老见吁。在外免灾在内
有，绵绵灾患不须疑。

男子得此，少年见喜，老人有疾，出外可免，女人损胎患病。

数逢《十一》为之绝，男女逢之皆不悦。试问天道事何
如，呻吟卧病无休歇。

男女得此，皆主脉家受证，吐逆咳嗽、痰喘之灾。

数逢十二名曰尽，男女值之疾病生，纵使身强行运
好，十人遇此九人凶。

此数十人九死，不死者生时必差。

假如壬子年壬寅月，己巳日，壬申时，大运丙午，小运乙巳，岁君辛卯。〈七位各加纳音数。〉年四十岁，用先天数七位，积得一百一十五策，却将本人年岁每岁虚加一十七，如四十岁，总得六百八十策，并前数共七百九十五策，再虚加一万三千一十二，通共一万三千八百零七数。除先天数五十五外，存一万三千七百五十二策，用四十五除之，馀下二十七数，是不满四十五数了。将二十七数三因之，得八十一策。又用十二除之，馀九数，其年凶险命终。〈以上男女皆同〉

年数既尽，却将本人生月算得多少策，即将尽年从正月起，算得几策，以本人生月阳辰七乘之，得多少策数却四十五除之，不满四十五，三因除之，见数尽者，是此月尽也。如本人生月是阴辰，则八乘之，亦如前除去。正月不尽，又算二月月建，二月未尽，又算三月月建，至尽数而止。馀仿此。

假如乙丑年、戊寅月、乙未日、戊寅时，本人阳辰月算得当年戊子岁，以五虎元辰遁，得乙卯月尽也。戊寅土算得一十七策，乙卯水算得一十五策，二柱共得三十二数，阳辰以七乘之，得二百二十四策，五九除之外，有四十四数，三因之，得一百三十二，以十二除之，无馀数也。

年数与月数俱尽，却以本人生日算得几策，又从尽月头起，逐日算去，如前法除之，见十二数，是此日尽也。如前乙未日金算得二十策，二月二十二日丁丑水算得十五策，二柱共得三十五策，阴辰以八乘之，又四十五除之，不满三因十二除，是此日尽矣。

年月日数既尽，又将本人生时算得几策，却从尽日子时起，逐日算去，至尽数时。

如前戊寅时土算得一十七策。从子时算至癸卯金，得十五策，二柱共得三十二策，阳辰以七乘之，得数二百二十四，五九除之，馀四十四三因得一百三十二，用十二除，是此时尽也。此人定在戊子年乙卯月丁丑日癸卯时终，馀仿此。